open-index/open-wikipedia-markdown huggingface dataset:
Lietuvos moterų futbolo A lyga

**Lietuvos moterų A lyga** (nuo 2021 m. **„Spark Energy“ moterų A lyga**) – Lietuvos futbolo čempionatas, kuriame žaidžia pajėgiausios Lietuvos futbolo moterų komandos.

Lygos nugalėtojoms sezono pabaigoje įteikiami medaliai bei pereinamoji Čempionų taurė, čempionatą laimėjęs klubas įgyja teisę žaisti moterų UEFA Čempionų lygos atrankos turnyre.

## 2026 m. sezono dalyvės
2026 m. čempionate rungėsi septynios komandos keturių ratų sistema:
* FK „Banga“ (Gargždai)
* FK „Gintra“ (Šiauliai)
* KRFA (Kauno raj.)
* FK „TransINVEST“ (Vilniaus raj.
* MFA „Žalgiris“-MRU (Vilnius)
* FK „Žalgiris“ (Vilnius)
* FA Šiauliai (Šiauliai)
* „Saned“ (Joniškis)

## 2025 m. sezono dalyvės
2025 m. čempionate rungiasi šešios komandos keturių ratų sistema:
* FK „Banga“ (Gargždai)
* FK „Gintra“ (Šiauliai)
* FC „Hegelmann“ (Kauno raj.)
* FK „TransINVEST“ (Vilnius)
* MFA „Žalgiris“-MRU (Vilnius)
* FK „Žalgiris“ (Vilnius)

## Istorija
Daugiausiai kartų čempionėmis tapo Šiaulių „Gintros“ futbolininkės.
* Lietuvos moterų futbolo A lyga (24): 1999, 2000, 2003, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025 m.
### Nugalėtojos (nuo 1994 m.)

* 1994 – Olimpija-Centras Kaunas
* 1994–1995 – Politechnika Kaunas 
* 1995–1996 – Vilnius
* 1996–1997 – Gabija-Politechnika Kaunas
* 1997–1998 – Kristina Vilnius 
* 1998–1999 – Politechnika-Sika Kaunas
* 1999 – FC Gintra (1)
* 2000 – FC Gintra (2)
* 2001 – Šventupė Ukmergė
* 2002 – TexTilite Ukmergė
* 2003 – Gintra Universitetas (3)
* 2004 – TexTilite Ukmergė
* 2005 – Gintra Universitetas (4)
* 2006 – Gintra Universitetas (5)
* 2007 – Gintra Universitetas (6)
* 2008 – Gintra Universitetas (7)
* 2009 – Gintra Universitetas (8)
* 2010 – Gintra Universitetas (9)
* 2011 – Gintra Universitetas (10)
* 2012 – Gintra Universitetas (11)
* 2013 – Gintra Universitetas (12)
* 2014 – Gintra Universitetas (13)
* 2015 – Gintra Universitetas (14)
* 2016 – Gintra Universitetas (15)
* 2017 – Gintra Universitetas (16)
* 2018 – Gintra Universitetas (17)
* 2019 – Gintra Universitetas (18)
* 2020 – Šiaulių „Gintra“ (19)
* 2021 – Šiaulių „Gintra“ (20)
* 2022 – Šiaulių „Gintra“ (21)
* 2023 – Šiaulių „Gintra“ (22)
* 2024 – Šiaulių „Gintra“ (23)
* 2025 – Šiaulių „Gintra“ (24)

## Taip pat žiūrėti
* LMFA I lyga (moterų futbolo I lyga);
* A lyga (vyrų futbolo A lyga);
* LFF I lyga
* LFF II lyga

## Išnašos

## Nuorodos
* Moterų A lyga LFF.lt svetainėje
Demokratų partija (Japonija)

**Demokratų partija** (, trumpinys **DP**) – pagrindinė opozicinė Japonijos centro politinė partija. Įkurta 2016 m., sujungus kelias mažesnes partijas. Partija turi 49 mandatus Patarėjų rūmuose, 97 mandatus Atstovų rūmuose ir 362 vietas prefektūros tarybose.

Partijos platforma įsipareigojo ginti pacifistinę Japonijos konstituciją ir reikšti nepritarimą premjero vykdomai abenomikos politikai.

## DPJ prezidentai
# Katsuya Okada (2016 m. kovas - 2016 m. spalis)
# Renhō Murata (2016 m. spalis - dabar)

## Nuorodos

* Oficiali Demokratų partijos svetainė
Reinė

**Reinė** () – miestas Šteinfurto rajone, Šiaurės Reino-Vestfalijos žemėje, Vokietijoje. Didžiausias rajono miestas. Per miestą teka Emsas. Įsikūręs maždaug 40 km į šiaurę nuo Miunsterio, apie 45 km į vakarus nuo Osnabriuko ir 45 km į rytus nuo Enschedės (Nyderlandai). Reinė sudaryta iš 15-os rajonų. 74 852 gyventojai (2015 m. duomenys).

## Istorija
Dabartinio miesto teritorija apgyvendinta nuo priešistorinių laikų. Reinė pirmą kartą paminėta 838 m. dokumente. 1327 m. rugpjūčio 15 d. suteiktos miesto teisės. Trisdešimtmečio karo pabaigoje miestas buvo sudegintas.

Prasidėjus pramonei, suklestėjo tekstilės gamyba. Iki XX a. vid. buvo svarbus ekonomikos faktorius. Išvystyta paslaugų ir inžinerijos pramonė. 

## Miestų partnerystė
*  Bornė, Nyderlandai
*  Bernburgas, Vokietija
*  Leirija, Portugalija
*  Trakai, Lietuva

## Galerija

Falkenhof.jpg|Muziejus
Rheine Bf Gebäude.jpg|Stotis
Rheine-Emswehr.jpg|Emso upė
Lance Stroll

**Lance Stroll** (g. 1998 m. spalio 29 d. Monrealyje, Kanadoje) – kanadiečių lenktynininkas, šiuo metu lenktyniaujantis FIA Europos Formulės 1 čempionate. 2016 m. lapkritį paskelbta, kad jis atstovaus Williams komandai 2017 m. Formulės 1 sezone.

## Nuorodos
Aušrinė Norkienė

**Aušrinė Norkienė** (g. 1975 m. sausio 12 d. Pagramantyje, Tauragės rajone) – pedagogė, Tauragės rajono politikė, Lietuvos valstiečių ir žaliųjų sąjungos (LVŽS) Tauragės skyriaus pirmininkė.

2016 m. vienmandatėje rinkimų apygardoje išrinkta į LR Seimą. 

## Biografija

1992 m. baigė Tauragės 1-ąją vidurinę mokyklą, 1996 m. – Šiaulių pedagoginį institutą, kuriame įgijo pradinių klasių ir muzikos mokytojos profesiją. 1998 m. studijavo Klaipėdos universiteto socialinių mokslų magistrantūroje, įgydama šeimos pedagogikos magistro laipsnį. 2012 m. Kauno technologijos universitete apgynė viešojo administravimo magistro laipsnį.

1997–2001 m. dirbo Tauragėje muzikos mokytoja M. Mažvydo vidurinėje mokykloje, 2001–2007 m. – ,,Versmės“ gimnazijoje, įgijo mokytojo metodininko kvalifikaciją.

Dirbo Tauragės rajono savivaldybėje: 2007–2008 m. – mero patarėja, 2008–2010 m. – mero padėjėja, 2010–2015 m. – administracijos direktoriaus pavaduotoja. Nuo 2015 m. balandžio 22 d. – Tauragės rajono savivaldybės mero pavaduotoja.

Nuo 2007 m. įsitraukė į Lietuvos valstiečių liaudininkų sąjungos veiklą (dab. LVŽS). 

Yra Lietuvos ūkininkų sąjungos Tauragės skyriaus narė, kartu su vyru Mariumi turi įsteigusi ūkininko ūkį – augina mėsinius galvijus. Vaikai: sūnus Kristupas ir duktė Austėja – moksleiviai. Moka rusų kalbą. Pomėgiai: kelionės, teatras, knygos, muzika.

## Šaltiniai

## Nuorodos

* Aušrinės Norkienės biografija (''vrk.lt'')
Aušra Papirtienė

**Aušra Papirtienė** (g. 1967 m. gegužės 2 d. Šakiuose) – pedagogė, profesinių sąjungų aktyvistė, Kauno miesto politikė, visuomeninės organizacijos „Vieningas Kaunas" narė.

2016 m. vienmandatėje rinkimų apygardoje išrinkta į LR Seimą.

## Biografija

1985 m. baigė Kauno 37-ąją vidurinę mokyklą. 1991 m. Šiaulių pedagoginiame institute įgijo rusų kalbos ir literatūros mokytojos kvalifikaciją.

Nuo 1991 m. dirbo mokytoja Kauno Kovo 11-osios gimnazijoje. Dirbdama studijavo Vilniaus pedagoginiame universitete ir 1995 m. įgijo etikos mokytojos kvalifikaciją, 1998 m. baigė Kauno technologijos universiteto edukologijos magistrantūros studijas.

2008–2016 m. buvo Kauno švietimo darbuotojų profesinių sąjungų susivienijimo pirmininkė, 2012–2015 m. – Lietuvos profesinių sąjungų konfederacijos Kauno regioninio centro pirmininko pavaduotoja, valdybos narė.

Nuo 2013 m. yra visuomeninės organizacijos „Vieningas Kaunas“ narė, nuo 2015 m. – iki 2016 m. Kauno miesto savivaldybės tarybos narė, Švietimo ir kultūros komiteto pirmininko pavaduotoja, Neįgaliųjų reikalų tarybos pirmininkė, Šeimos tarybos ir Etikos komisijos narė.

2016–2020 m. Lietuvos Respublikos Seimo narė, išrinkta Kalniečių vienmandatėje apygardoje (įveikė buvusį Kauno merą konservatorių Andrių Kupčinską). 2020 m. toje pačioje apygardoje antrajame ture pralaimėjo konservatoriui Arvydui Anušauskui.

Išiskyrusi, vaikai Agnė ir Marius. Moka vokiečių, rusų kalbas. Pomėgiai: grybavimas, žvejyba.

## Įvertinimas

2014 m. apdovanota Kauno miesto savivaldybės „Gerumo kristalu“.

## Šaltiniai

## Nuorodos

* Aušros Papirtienės biografija (''vrk.lt'')
Copa Airlines

**Copa Airlines** (IATA – **CM**, ICAO – **CMP**) – pagrindinė Panamos oro linijų bendrovė, nuo 2012 m. priklausanti „Star Alliance“ aljansui. Kompanija įsikūrusi šalies sostinėje Panamoje. Pagrindinis kompanijos oro uostas yra sostinėje esantis Tokumeno tarptautinis oro uostas.

Kompanijai priklauso trečia pagal dydį Kolumbijos oro linijų bendrovė Copa Airlines Colombia.

Bendrovė įkurta 1947 m. kaip nacionalinė Panamos vežėja ir pradėjo skrydžius į tris šalies miestus. 1980 m. kompanija sustabdė vietinius skrydžius ir pradėjo vykdyti tarptautinius maršrutus. 1998 m. kompanija pradėjo bendradarbiavimą su Continental Airlines.

2013 m. bendrovėje dirbo apie 9 000 darbuotojų ir buvo viena sparčiausiai augančių įmonių šalyje.

Kasdien kompanija vykdo 315 skrydžių 74 kryptimis Šiaurės, Centrinėje, Pietų Amerikose bei Karibuose. Taip pat kompanija turi atskirus susitarimus su šiomis pasaulio aviakompanijomis:

* Aeroméxico
* Asiana Airlines
* Avianca
* Cubana de Aviación
* Emirates
* Gol Transportes Aéreos
* Iberia
* KLM
* Lufthansa
* TAME
* United Airlines

## Flotilė
2015 m. balandį bendrovė užsakė 61 naują Boeing 737 MAX 8/9 orlaivį. Sandorio vertė siekia 6,6 milijardus JAV dolerių.

2016 m. rugpjūtį Copa Airlines valdė šiuos orlaivius (vidutinis jų amžius 5,8 m).

## Šaltiniai
Agnė Širinskienė

**Agnė Širinskienė** (g. 1975 m. lapkričio 9 d. Vilniuje) – Lietuvos politikė, teisės pedagogė.

2016 m. daugiamandatėje rinkimų apygardoje išrinkta į 2016–2020 m. Seimą. Perrinkta į 2020–2024 m. Seimą.

## Biografija
1993 m. baigė Ignalinos rajono Dūkšto vidurinę mokyklą. 1998 m. VDU įgijo katalikų teologijos bei anglų kalbos ir literatūros specialybes. 2000 m. VDU suteiktas pastoracinės teologijos magistro (licenciato) laipsnis.

2005 m. VDU įgijo humanitarinių mokslų srities daktaro laipsnį. 2007 m. MRU suteiktas teisės bakalauro kvalifikacinis laipsnis, o 2009 m. – teisės magistro kvalifikacinis laipsnis (specializacija – ES teisė).

2006 m. stažavosi Džordžtauno universitete.

1999–2000 m. Lietuvos katechetikos centro žurnalo „Sėjėjas“ vyr. redaktorė.

2002–2004 m. VPU lektorė (dėstyti kursai: moralės teologija, bioetika), 2003–2004 m. – KMU lektorė (dėstyti kursai: medicinos etika, bioetika).

2004 m. – VšĮ „Gyvenimo ir tikėjimo institutas“ darbuotoja. 2012–2013 m. – UAB „ConcepT CRO“ darbuotoja.

2004–2016 m. MRU Teisės fakulteto Viešosios teisės instituto docentė. Lietuvos teisininkų sąjungos „Nuomonės“ narė, LR Seimo Sveikatos reikalų komiteto neetatinė ekspertė.

## Publikacijos, metodinės priemonės

* Širinskienė A. Skirtingų etikos teorijų apraiškos ŽIV prevencijos programose // Soter. 2007, Nr. 21-49. P. 153–163. ISSN 1392–74–50.
* Narbekovas A., Žukauskaitė J., Širinskienė A., Informacijos apie riziką sveikatai apimties klausimas duodant sutikimą dirbtinio apvaisinimo in vitro procedūrai // Sveikatos mokslai. 2007, Nr. 2. P. 757–764. ISSN 1392-6373.
* Meilius K., Juškevičius J., Širinskienė A., Konkubinato iššūkiai šeimai // Tiltai. Priedas: Mokslo Darbai. 2006, Nr. 31, P. 148–199. ISSN 1392 – 3137.
* Juškevičius J., Širinskienė A., Tyrimų su žmogaus embrionų kamieninėmis ląstelėmis teisinio reguliavimo aspektai // Sveikatos mokslai. 2006, Nr.1-2, P.158-162. ISSN 1392-6373.
* Širinskienė A., Juškevičius J., Narbekovas A., Confidentiality and Duty to Warn the Third Parties in HIV/AIDS Context // Medical Ethics and Bioethics. 2005, Spring- Summer, Vol.12.No.1, p.2-7.
* Širinskienė A., Narbekovas A. Medicinos etika. Vilnius, Baltijos kopija 2007. ISBN 9955- 190622.
* Gabdrachmanovaitė I., Narbekovas A., Obelenienė B., Širinskienė A., Švedas E., Zamarytė K., Žagunytė L., Nėštumo nutraukimo etika. Mokomoji medžiaga. Kaunas, Keturios spalvos 2005. ISBN 9955-9811-0-5.


## Šaltiniai

## Nuorodos
FK Kauno Žalgiris (moterys)

**MFK Kauno Žalgiris** – Lietuvos futbolo klubas iš Kauno, žaidė Lietuvos moterų futbolo A lygoje. Ankstesniais metais vadinosi Kauno „Inkaras“, „FM-Tauras“, „FM-Žara“, „LSU-Žara“.

## Istorija

Klubo užuomazgos yra 2000 metai, kai susibūrė Kauno sporto mokyklos komanda, o 2002 m. Kauno futbolo mokyklos ekipa pradėjo dalyvauti Moterų futbolo čempionate.
Nuo 2015 m. „Žaros“ merginų futbolo ekipa atstovavo Lietuvos Sporto Universitetui ir Kauno miestui, dalyvavo Lietuvos moterų A lygos čempionate bei kituose LFF organizuojamuose futbolo turnyruose. 

2017 m. „LSU-Žara“ tapo BC Žalgiris sistemos dalimi, ir pakeitė pavadinimą į FK „Kauno Žalgiris“.

2020 m. ekipai vadovavo Mantas Babušis. 2021 m. gegužę paskirtas naujas treneris. Juo tapo Martynas Karpavičius.

2022 m. sausio mėn. oficialiai pranešta, kad MFK Žalgiris pereina į FC Hegelmann struktūrą ir atitinkamai keičia pavadinimą į FC Hegelmann.

## Logotipas
Komanda nuo 2017 m. naudojo BC Žalgirio logotipą.

Vaizdas:Zalgirislogo.jpg|Nuo 2017 m.


## Spalvinė gama ir aprangos
Galime išskirti du periodus: LSU-Žaros ir "žalgirietiškąjį".

### Iki 2017 m. balandžio 4 d.
* Ekipa iki 2017 m. balandžio 4 dienos žaidė mėlynos spalvos aprangomis. 
* Komandos spalvinėje gamoje buvo mėlyni marškinėliai, šortai bei kojinės. 
* Išvykos rungtynių aprangos kartais būdavo raudonos spalvos marškinėliai ir juodi šortai bei juodos kojinės. 

### Nuo 2017 m. balandžio 4 d.
Tapus BC Žalgiris sistemos dalimi spalvinė gama pasikeitė į žalią-baltą.

Aprangų gamintojai – Hummel.

## Pasiekimai
Aukščiausias pasiekimas yra antroji vieta 2012, 2014, 2015, 2016, 2017, 2018, 2019 m. Lietuvos moterų A lygos čempionate. 

2017 m. sezoną kaunietės pradėjo triumfu LMFA organizuotame Žiemos taurės turnyre, kuriame įveikė 3 komandas.

2011 ir 2016 m. dalyvavo moterų futbolo taurės finalo rungtynėse, bet nusileido MFK Gintra-Universitetas komandai.

## Stadionai
Komanda namų rungtynes žaidžia Kaune, „Kauno Žalgirio“ FA stadione arba NFA stadione.

## Sezonai

|}

## Komandos personalas
* Martynas Karpavičius – vyr. treneris
* Ingrida Siliūnienė – trenerė
* Algirdas Narkevičius – kineziterapeutas

## Trenerių kaita
* Ingrida Siliūnienė (iki 2019 m. sezono pabaigos);
* Mantas Babušis (2020 m. iki 2021 m. gegužės);
* Martynas Karpavičius (nuo 2021 m. gegužės).

## Žaidėjų sudėtis
*Atnaujinta [[2020]] m. [[birželio 24]] d.*

  

  

## Išnašos

## Nuorodos

* Komandos „Facebook“ profilis
* LFE
* Facebook paskyra: "Moterys už futbolą"
Virginija Vingrienė

**Virginija Vingrienė** (g. 1971 m. rugsėjo 5 d. Kermušijoje) – LR aplinkos ministerija patarėja, politinės partijos Demokratų sąjunga Vardan Lietuvos narė, žaliųjų judėjimo aktyvistė.

2016 -2020 kadencijoje buvo išrinkta į LR Seimą.

## Biografija

1989 m. baigė Druskininkų Druskininkų 4-ąją vidurinę mokyklą. 1995 m. baigė Lietuvos žemės ūkio akademijoje agronomijos studijas.

1995–1997 m. studijavo ekonomiką ir ekologiją magistrantūroje Vokietijoje, Halės-Vitenbergo Martino Liuterio universitete, kur susidomėjo žaliosiomis idėjomis, įsitraukė į vietinių studentų ekologinių ir aplinkosauginių grupių veiklą.

1997 m. įstojo į Aleksandro Stulginskio universiteto doktorantūrą. 2001 m. atsisakė mokslininkės karjeros ir pasuko valstybės tarnybos keliu. Dirbo LR žemės ūkio ministerijoje vyr. specialiste, pavadavo skyriaus vedėją. Darbo tvarka derino svarbius Lietuvai sprendimus su Europos Sąjungos institucijomis Briuselyje, buvo ministerijos darbuotojų profesinės sąjungos pirmininkė, Valstybės tarnautojų viešųjų ir biudžetinių įstaigų darbuotojų profesinės sąjungos narė. 2016-2020 metų kadencijos Seimo narė, aktyviai dirbusi Aplinkos apsaugos, Europos reikalų komitetuose, Energetikos ir darnios plėtros komisijoje. Nuo 2021 m. dirba Aplinkos ministerijoje Atliekų politikos grupėje. Atsakinga už atliekų prevencijos ir tvarkymo bei žiedinės ekonomikos strategijų formavimą, koordinavimą, kontrolę, yra  Aplinkos ministerijos darbuotojų profesinės sąjungos pirmininkė. 

Lietuvos agronomų sąjungos narė. Viena iš žaliųjų organizacijos – susivienijimo „Žali.lt“ iniciatorių, steigėjų ir vadovų.

Išsituokusi. Turi sūnų Liutaurą ir dukterį Rusnę. Moka vokiečių, rusų, anglų kalbas. Pomėgiai: gamtosauga, kraštovaizdžio formavimas, filosofija, psichologija, knygos, gamtos fotografija, kelionės, kalnų turizmas, praktikavo tradicinį karatė ir jogą.

## Publikacijos

* V. Vingrienė. Naujas miškų įstatymas atveria kelią naikinti mišką ir įteisinti galimai nelegalias sodybas 
* V. Vingrienė. Žalieji sveikina Seimo sprendimą apmokestinti privačių miškų kirtimus, ir siūlo griežtini jų kontrolę 

## Šaltiniai

## Nuorodos

* Virginijos Vingrienės biografija (''vrk.lt'')
Virginijus Sinkevičius

**Virginijus Sinkevičius** (g. 1990 m. lapkričio 4 d. Vilniuje) – ES ir Lietuvos politikas.

## Biografija

2009 m. baigė Vilniaus Salomėjos Nėries gimnaziją. 2009–2012 m. studijavo Jungtinės Karalystės Aberistvito universitete, kuriame įgijo ekonomikos ir tarptautinių santykių bakalauro laipsnį. 

2012 m. stažavosi LR Ministro Pirmininko tarnybos Regionų ir etninių klausimų skyriuje. 2012–2013 m. Olandijos Mastrichto universitete toliau tęsė studijas, įgijo Europos politikos magistro laipsnį.

2012–2015 m. naujienų portalo „The Lithuanian Tribune“ autorius ir redaktorius.

2013–2014 m. dirbo JAV Vašingtono Europos analizės centre (CEPA) projektų vadovo padėjėju. 2013 m. stažavosi LR atstovybėje Vašingtone, JAV. 

2014 m. buvo AB Lietuvos pašto tarptautinės grupės projektų vadovas, 2014–2015 m. – programos „Kurk Lietuvai“ dalyvis, 2015–2016 m. – Lietuvos oro uostų koncesijos projekto koordinatorius. 2016 m. „Investuok Lietuvoje“ Investicinės aplinkos gerinimo grupės vadovas. 

2017 m. baigė Skaitmeninės politikos kursą Oksfordo universitete. 

Kalba anglų, rusų, lenkų kalbomis.

## Politinė karjera
2016–2019 m. Seimo narys (iškėlė: Lietuvos valstiečių ir žaliųjų sąjunga). 2017–2019 m. ūkio, 2019 m. – ekonomikos ir inovacijų ministras. 2019–2024 m. Europos Komisijos narys, Fon der Lejen Komisijoje atsakingas už aplinkosaugą, vandenynus ir žvejybą. 2024 m. išrinktas į Europos Parlamento narius.

## Pasiekimai
2018 m. asociacija „Investuotojų forumas“ apdovanojo už Geriausią metų sprendimą investicinei aplinkai gerinti bei Blokų grandinės lyderystės apdovanojimu #SWITCH! Tech Awards 2018 konferencijoje. 2019 m. Lietuvos verslo konfederacija apdovanojo „Partnerystės lyderio 2018“ apdovanojimu už lyderystę formuojant šalies inovacijų politiką. 2018 m. įtrauktas į 100 Įtakingiausių pasaulio jaunų žmonių viešajame sektoriuje sąrašą („Apolitical“ platforma).

## Laisvalaikis
Laisvalaikiu žaidžia krepšinį ir futbolą (priklauso LR Seimo komandoms bei sporto mėgėjų komandai „Kažkur matyti“), domisi numizmatika, istorija, grožine literatūra.

## Šaltiniai

## Nuorodos

* Virginijaus Sinkevičiaus biografija (''vrk.lt'')
* V. Sinkevičius. Valdžios sukurptas idėjų kratinys migrantams

|-

|-

|-
Dani Sordo

**Daniel „Dani“ Sordo Castillo** (g. 1983 m. gegužės 2 d. Torelavegoje, Kantabrijoje) – Ispanijos ralio lenktynininkas, dalyvaujantis Pasaulio ralio čempionate su Hyundai Motorsport gamintojų komanda. Jo pirmoji WRC pergalė buvo iškovota 2013 m. Vokietijos ralyje.

## WRC pergalės

:

## Karjeros rezultatai

### WRC rezultatai

 Sezonas dar vyksta.

### JWRC rezultatai

## Šaltiniai
Alan Plavin

**Alan Plavin** (g. 1993 m. birželio 2 d.) – Lietuvos badmintonininkas. 

## Biografija

2013 m. atstovavo Lietuvai Makabi žaidynėse. 2015 m. atstovaudamas Lietuvą Europos Makabi žaidynėse pelnė sidabro medalį.

2015 m. tarptautinio reitingo turnyro Lithuanian International vyrų dvejetų vicečempionas (kartu su Povilu Bartušiu).

2014 m. pasiekė savo aukščiausią vyrų vienetų pasaulio reitingą - 369 vieta, o 2015 m. aukščiausią vyrų dvejetų pasaulio reitingą - 131 vieta (kartu su Povilu Bartušiu).

2022 m. atstovavo Lietuvai Makabi žaidynėse ir pelnė du bronzos medalius.

## Nuorodos
* Plavin BWF puslapyje
Mads Østberg

**Mads Østberg** (g. 1987 m. spalio 11 d.) – Norvegijos ralio lenktynininkas. Jo šturmanas – Ola Fløene.

## WRC pergalės

## WRC rezultatai

 Sezonas dar vyksta.

## ERC rezultatai

## Šaltiniai
Hunahpu ir Šbalankė

**Hunahpu** (kič. *Junajpu, Hunahpu*) ir **Šbalankė** (*Xb‘alanke, Xbalanque*) – broliai dvyniai kultūriniai didvyriai majų kičių epe „Popol Vuh“.

Dvynių vardų reikšmė nelabai aiški: Šbalankė verčiamas kaip „jaguaras saulė“ (*x-balam-que*), „paslėpta saulė“ (*x-balan-que*) arba „jaguaras elnias“ (*x-balam-quieh*), o Hunahpu – „vienas vamzdžiapūtis ~ medžiotojas su pučiamuoju vamzdžiu“ (*Hun-ahpub*).

Pasak mito, sykį Hun Hunahpu ir jo brolis Vukub Hunahpu buvo pakviesti požeminio pasaulio – Šibalbos – valdovų pažaisti žaidimo kamuoliu, tačiau ten patekę buvo numarinti. Hun Hunahpu galvą pragaro valdovai įkėlė į medį. Sykį pro šalį eidama mergaitė Škik susidomėjo keistu „vaisiumi“ – tada Hun Hunahpu galva spjovė mergaitei ant delno, ir ši pastojo. Škik tėvas už tai ją baudėsi nužudyti, bet mergaitė pabėgo iš Šibalbos ir prisiglaudė pas Hun Hunahpu motiną, kur ir pagimdė Hunahpu bei Šbalankę.

Vaikystėje dvyniai atliko daug žygdarbių ir stebuklų. Sužinoję apie tragišką jų tėvo ir dėdės likimą, Hunahpu ir Šbalankė leidžiasi į Šibalbą atkeršyti. Ten juos Šibalbos valdovai žiauriai kankina, tyčiojasi ir sudegina. Tačiau penktąją dieną broliai prisikelia. Jie, pasivertę klajojančiais fokusininkais, vėl nukeliauja į Šibalbą ir šįsyk nužudo jos valdovus – Vukub Kamę ir Hun Kamę. Po to dvyniai tampa saule ir mėnesiu.

Kitoje „Popol Vuh“ dalyje pasakojama, kaip Hunahpu ir Šbalankė nugalėjo pasaulio pradžioje gyvavusius siaubūnus – saule apsimetusį Vukub Kakišą ir jo sūnus – Sipakną ir Kabrakaną.

„Popol Vuh“ epe išsisaugojęs mitas apie brolius dvynius didvyrius yra labai senas ir kadaise buvo paplitęs beveik tarp visų Vidurio ir Pietų Amerikos tautų. Geriausiai šis mitas išsilaikęs pas Belizo majus mopanus, o seniausias – pas Salvadoro pipilius.

## Šaltiniai
2016 m. JAV Grand Prix

**2016 m. JAV Grand Prix** (arba **2016 Formula One United States Grand Prix**) – 18-tasis 2016 m. Formulės 1 sezono etapas. Jis vyko spalio 21–23 dienomis Amerikos trasoje Ostine, Teksase.

Mercedes komandos lenktynininkas Nico Rosberg lenktynes pradėjo būdamas čempionato lyderiu ir savo komandos draugą Lewis Hamilton lenkdamas 33 taškais. Mercedes komanda turėjo 208 taškų persvarą prieš antroje vietoje buvusią Red Bull Racing komandą ir konstruktorių čempionato pergalę užsitikrino dar prieš tai vykusiame Japonijos Grand Prix.

## Kvalifikacija

## Lenktynės

;**Pastaba**
 – Kevin Magnussen buvo skirta 5 sekundžių bauda dėl draudžiamo Daniil Kvyat lenkimo.

## Čempionato įskaitos

;Lenktynininkų įskaita

;Konstruktorių įskaita

* **Pastaba**: Į lenteles įtrauktos tik pirmos penkios pozicijos.

## Šaltiniai
Močai

**Močai** () arba ***motosintlekai, totikiai, uinokotai*** – indėnų (majų) tauta, gyvenanti Meksikoje, Čiapaso valstijoje, Grichalvos aukštupio baseine, Motosintlos mieste ir apylinkėse. Populiacija ~10 tūkst. žmonių. Jų gimtoji močų kalba, priskiriama negausiai majų kalbų šeimai, ant išnykimo ribos (141 kalb., 2010 m., dauguma kalba ispaniškai. Tikintieji – katalikai. Močai kultūriškai artimi savo kaimynams tocholabaliams, celtaliams ir cociliams, su kuriais gyvena pramaišiui.

Močų tradicinis verslas – rankinė lydiminė žemdirbystė (kukurūzai, pupelės, moliūgai, cukranendrės, medvilnė ir kt.). Laiko kiaules, vištas, verčiasi žvejyba, medžiokle, rankiojimu. Išvystyti amatai: puodininkystė, audimas rankinėmis staklėmis, pynimas. Taip pat užsiima prekybiniu tarpininkavimu, svarbus močų verslas – kopalio dervų, naudojamų smilkalams, rinkimas.

Močų vyrų tradicinė apranga – tunikos pavidalo platūs balti marškiniai (išsiuvinėti raudonai), plačios kelnės, surištos kaspinais, sandalai aukštu galu, plačiabrylė šiaudinė skrybėlė aukštu kūgiu, per šventes galvą puošia spalvotu apdangalu, panašiu į turbaną. Moterys vilki mėlynus klostuotus sijonus, juodais kaspinais apsiūtus uipilius, skraistes raudonais apvadais.

Tradicinė šeima – didžioji arba mažoji. Santuoka patrilokalinė ir neolokalinė. Išlikusi endogamija. Kaimuose vadovauja išrinkti močų vadai ir seniūnų tarybos.
 
Močai išlaikę ikikrikščioniškosios tikybos bruožų – tikėjimas dvasiomis–sergėtojomis (nagualizmas), gerbiamos kalnų, urvų, šaltinių, kryžių dvasios, paplitęs raganavimas, būrimas iš narkotinio mičės augalo sėklų (žinomas dar iš epo „Popol Vuh“). Išlaikę tautosaką (legendas, pasakas, šokius), tradicinius muzikos instrumentus. Močai garsėja kaip geri šokėjai ir muzikantai.

## Šaltiniai
Mendenas

**Mendenas** () – miestas Šiaurės Reino-Vestfalijos žemėje, Vokietijoje. Įsikūręs Zauerlando šiaurinėje dalyje, netoli Rūro upės. 53 485 gyventojai (2015 m. duomenys).

## Istorija
IX a. pastatyta pirmoji bažnyčia. Nuo 1180 m. teritorija aplink Mendeną priklausė Kelno regionui. 1276 m. suteiktos miesto teisės. 1695 m. pradėta pramonė: adatų gamyba, vėliau klinties produktų, tokių kaip cementas, gamyba. 1816 m. atiteko Prūsijai. 13 m. buvo Heseno sudėtyje.

## Miestų partnerystė
*  Eras prie Liso, Prancūzija
*  Ardras, Prancūzija
*  Brain l' Alė, Belgija
*  Delinas, Jungtinė Karalystė
*  Flintšyras, Jungtinė Karalystė
*  Lestremas, Prancūzija
*  Lokonas, Prancūzija
*  Marėjus, Prancūzija
*  Paterno, Italija
*  Plungė, Lietuva
*  Lis Samitas, JAV

## Galerija

Menden-Zentrum1-Asio.JPG|Miesto aikštė
Menden-HeiligGeistKirche1-Asio.JPG|Bažnyčia
Menden-Muehle1-Asio.JPG
Kęstutis Bacvinka

**Kęstutis Bacvinka** (g. 1967 m. sausio 15 d. Naujojoje Ūtoje, Prienų rajone) – Lietuvos miškininkas, politinis veikėjas.

## Biografija

1982 m. baigė Naujosios Ūtos aštuonmetę mokyklą, 1986 m. – Kauno A. Kvedaro miškų technikumą, 2007 m. – Kauno miškų ir aplinkos inžinerijos kolegiją, 2017 m. – Aleksandro Stulginskio universitetą.

1987–1989 m. tarnavo sovietinėje armijoje Afganistane. 1989–1991 m. dirbo Prienų rajono statybinėje organizacijoje. 1991–2016 m. Dubravos eksperimentinės mokomosios miškų urėdijos Vaišvydavos girininkijos girininkas. 

Nuo 2016 m. Seimo narys.

Vedęs, žmona Aušra, dukros Indrė, Ingrida.

## Nuorodos

* Biografija (''vrk.lt'')
MFK Jonava

**„Jonava“** – Lietuvos futbolo klubas iš Jonavos, žaidžiantis Lietuvos moterų futbolo I lygoje. Ankstesnis pavadinimas buvo Jonavos KKSC-„EOS-Aušra“.

## Istorija

Klubo užuomazgos yra 2010 metai, kai susibūrė Jonavos kūno kultūros ir sporto centro komanda.

Nuo 2012 m. klubas dalyvavo Moterų futbolo varžybose. 2012 ir 2013 metais žaidė Lietuvos moterų I lygoje, 2014 – 2016 m. žaidė Moterų A lygos čempionate bei kituose LMFA organizuojamuose futbolo turnyruose.

2017 m. žaidė LMFA I lyga pirmenybėse, kuriose užėmė ketvirtą vietą.

2018 m. persivadino ir tapo **Jonava**. Žaidė LMFA I lygos pirmenybėse. Buvo centro grupės nugalėtojomis ir pateko į ketvirtfinalį. Jame neturėjo vargo su Kėainių „Nevėžio“ ekipa.

## Klubo pavadinimas, logotipas ir spalvos
* KKSC reiškia Kūno ir kultūros sporto centrą.
* Eos – Aušros deivė graikų mitologijoje.
* Aušra, tai lietuviškas žodis, kurio reikšmė **paros metas ryte, prieš patekant Saulei.**

* Nuo 2018 m. sezono vadinasi **Jonava**.

### Logotipas

Jame vaizduojama gulbė mėlyname skyde, bei užrašas EOS-Aušra.

### Apranga
Klubas žaidžia melsvos (žydros) spalvos aprangomis. Pastaruoju metu komandos spalvinė gama buvo melsvi (žydri) marškinėliai, juodi šortai bei kojinės.

; Aprangų gamintojai
*  Joma

## Pasiekimai
Aukščiausias pasiekimas yra ketvirtoji vieta 2015 m. Lietuvos moterų A lygos čempionate.

## Sezonai

|}

## Komandos personalas
* Darius Mockus – komandos vadovas
* Eglė Kazlauskienė – komandos trenerė

## Sudėtis (2019)
*[[2019]] m. [[lapkričio 4]] d.*

 
 
 
 
 
 
 
 
 
 
 
 
 
 

## Išnašos

## Nuorodos
* LFE
* Facebook paskyra: "Moterys už futbolą"
Gintautas Kindurys

**Gintautas Kindurys** (g. 1971 m. gegužės 22 d. Ignalinoje) – miškininkas inžinierius, Ignalinos rajono politikas.

2016 m. vienmandatėje rinkimų apygardoje išrinktas į LR Seimą. 

## Biografija

1994 m. baigė Lietuvos žemės ūkio akademijos Miškų ūkio fakultetą, kur įgijo miškininko inžinieriaus specialybę. 1994–1999 m. buvo Ignalinos miškų urėdijos Dūkšto girininkijos girininko pavaduotojas. 1999–2000 m. dirbo urėdijos miškų atkūrimo ir priešgaisrinės apsaugos inžinieriumi. 2000–2001 m. buvo urėdijos miškų atkūrimo ir priešgaisrinės apsaugos inžinierius ir Privačių miškų tarnybos viršininkas.

2001–2002 m. ėjo Aukštaitijos nacionalinio parko direkcijos Privačių miškų tarnybos viršininko pareigas.

2002–2008 m. Ignalinos rajono savivaldybės administracijoje dirbo ekologu. 2008–2014 m. – Ignalinos rajono savivaldybės tarybos sekretorius. 2014–2016 m. – Ignalinos rajono savivaldybės mero pavaduotojas.

## Šaltiniai

## Nuorodos

* Biografija (''vrk.lt'')
Aurimas Gaidžiūnas

**Aurimas Gaidžiūnas** (g. 1967 m. gegužės 2 d. Skėmiuose, Radviliškio rajone) – technikas-mechanikas, verslininkas, Radviliškio rajono politikas, Lietuvos valstiečių ir žaliųjų sąjungos Radviliškio skyriaus pirmininkas.

2016 m. vienmandatėje rinkimų apygardoje išrinktas į LR Seimą, 2020 m. nebuvo perrinktas.

## Biografija
Baigęs Skėmių aštuonmetę mokyklą, mokėsi Panevėžio hidromelioracijos technikume, kurį baigė 1984 m., įgijo techniko-mechaniko kvalifikaciją. Pirmoji darbovietė – Radviliškio melioracijos statybos valdyba. 1985–1987 m. atliko privalomąją karinę tarnybą. Grįžęs iš armijos, kurį laiką dirbo tuometiniame „Lenino“ kolūkyje žemės ūkio technikos eksploatacijos inžinieriumi. Vėliau įkūrė Vainiūnų agroservisą, dirbo dirbtuvių vedėju.

2000 m. įregistravo savo įmonę „Auridana“, kuriai vadovauja iki šiol. Įsigijęs nenaudojamas buvusio Baisogalos baseino patalpas, įkūrė sporto klubą „Auridana“ (yra šio klubo prezidentas).

Nuo 2000 m. yra Lietuvos valstiečių ir žaliųjų sąjungos narys, nuo 2015 m. – šios sąjungos Radviliškio skyriaus pirmininkas. 2015 m. buvo išrinktas Radviliškio rajono savivaldybės tarybos nariu.

Yra trijų Baisogalos seniūnijos teritorijoje veikiančių bendruomenių: Baisogalos, Pakiršinio ir „Imantų“, narys, Baisogalos bendruomenės tarybos narys, Baisogalos seniūnaitis.

Žmona Danė, vaikai Justinas ir Žygimantas. Moka vokiečių, rusų kalbas. Pomėgiai: medžioklė, kelionės.

## Šaltiniai

## Nuorodos
* Aurimo Gaidžiūno biografija (''vrk.lt'')
Popolokiai

**Popolokiai, popolukai** (iš  „barbarai“) – indėnų tautų grupė, gyvenanti Meksikoje, Pueblos valstijos pietuose ir šiaurės Oachakoje. Populiacija ~29 tūkst. žmonių (XX a. II pusė). Kalba popolokių tarmėmis (pagrindinės 4), priklausančiomis otomangų kalbų šeimai, taip pat ispaniškai. Tikintieji – katalikai. Artimi čočams.

Tradiciškai apibrėžimas „popolokiai“ taikytas įvairioms į pietus nuo Meksiko slėnio įsikūrusioms nahuatliams negiminingoms tautoms pavadinti: otomangams, michiams–sokiams, taip pat Nikaragvos matagalpams. Dabar šiuo žodžiu dažniausiai įvardijamos otomangų tautos, šnekančios popolokių atšakos kalbomis.

Popolokių tradicinis verslas – rankinė lydiminė žemdirbystė ir ariamoji žemdirbystė (kukurūzai, juodosios pupelės, moliūgai, avokadai, papajos, daržovės, cukranendrės, medvilnė, kava, tabakas, upių pakrantėse citrusai). Laiko ožkas, avis, galvijus, arklius, vištas, kalakutus, verčiasi žvejyba, medžiokle, rankiojimu. Išvystyti amatai: pynimas iš palmių lapų (dembliai, krepšiai, lopšiai), audimas rankinėmis staklėmis, puodininkystė, vyrai verčiasi odos išdirbimu, plaušplyčių gamyba, kai kur – čerpių, muzikos instrumentų gamyba. Daug popolokių dirba plantacijose, pramonės įmonėse, akmenskaldžiais.

Popolokiai gyvena įvairių dydžių kaimuose (iki 2000–3000 gyv.), rančerijose. Būstas vienos patalpos, stačiakampio plano, sienos iš žardžių arba rąstų, stogas aukštas, dvišlaitis, šiaudinis, ant rąstinių gegnių. Po išsikišančiu kraigu yra čiukuras. Yra namų iš plaušplyčių, su dvišlaičiu čerpiniu stogu.

Vyrų tradicinė apranga – platūs balti marškiniai, išsiuvinėti raudonai, moterys vilki ilgus klostuotus sijonus, surištus ryškiomis juostomis, raudonai išsiūtas palaidines trumpomis rankovėmis, plaukus pariša kaspinais, spalvotais tinkleliais.

Tradicinė šeima – mažoji, rečiau išplėstinė. Santuoka patrilokalinė arba neolokalinė, iki gimstant pirmagimiui – matrilokalinė. Giminė patrilinijinė. Išlikusi nuotakos išpirka, vestuvės labai didelės, puošnios. Kaimai dalijasi į kvartalus, kiekvienas jų turi savo apeiginį vadą. Maistui nevartoja kiaušinių ir pieno.
 
Popolokiai išlaikę ikikrikščioniškosios tikybos bruožų – raganavimas, ūkinės apeigos, šventųjų vietų lankymas, atnašavimai lietaus, derlingumo, protėvių dvasioms. Išlaikę tautosaką (legendas, pasakas, dainas). Katalikiškų švenčių metu rengia vaidinimus bibliniais motyvais, gaidžių peštynes, gamina puoštus demblius, žaislus iš palmių lapų.

## Šaltiniai
Dainius Gaižauskas

**Dainius Gaižauskas** (g. 1975 m. kovo 30 d.) – kriminalinės policijos komisaras, politikas, Seimo narys.

## Biografija

1996 m. baigė Lietuvos policijos akademiją (vidaus reikalų įstaigų valdininkas), 1999 m. – Lietuvos teisės akademiją (teisininkas).

1996–2001 m. dirbo Marijampolės policijos komisariate jaunesniuoju inspektoriumi, poskyrio inspektoriumi, skyriaus vyresniuoju inspektoriumi. 2001–2011 m. buvo Kalvarijos policijos komisariato viršininko pavaduotojas, komisaras.  2012–2016 m. – Marijampolės apskrities vyriausiojo policijos komisariato Imuniteto skyriaus viršininkas, vyresnysis komisaras.

2004–2005 m. buvo Lietuvos policijos taikos palaikymo misijos vadas Kosove. Čia dirbo Prištinos regiono ypač sunkių nusikaltimų tyrimo padalinyje THOR, vėliau vadovavo šiam padaliniui. 2007 m. įgijo tarptautinių misijų policijos pareigūnų instruktoriaus sertifikatą.

Kėlė kvalifikaciją JAV, Vokietijos, Lenkijos, Suomijos policijos mokymo įstaigose ir centruose.

2011–2012 m. – Nacionalinio pareigūnų profesinių sąjungų susivienijimo tarybos narys, Lietuvos policijos profesinės sąjungos pirmininko pavaduotojas, Lietuvos policijos profesinės sąjungos atstovas Marijampolės apskrityje.

2016 m. birželio 1 d. išėjo į atsargą.

Nuo 2016 m. – Seimo narys.

Už tarnybą policijoje skatintas Vidaus reikalų ministerijos atminimo ženklais, Jungtinių Tautų Organizacijos medaliu „Už dalyvavimą Taikos įvedimo misijoje“.

Vedęs, žmona Džuljeta, dukros Glorija ir Goda. Moka anglų, rusų, lenkų kalbas. Pomėgiai: sportas (graikų-romėnų imtynės, atletinė gimnastika), informacinės technologijos.

## Šaltiniai

## Nuorodos

* Dainiaus Gaižausko biografija (''vrk.lt'')
Zoma Baitler

**Zoma Baitleris** (1908 m. balandžio 3 d. Kaunas – 1994 m. birželio 16 d. Montevidėjus) – litvakas Urugvajaus dailininkas, žurnalistas, diplomatas.

## Biografija
Zoma Baitleris gimė Kaune, Šančiuose. Jis studijavo pas Lietuvos dailininką Paulą Kaufmaną, dirbo žydų Amatų ir žemės ūkio bendrijoje. 1927 m. jis persikėlė į Montevidėjų, kur pradėjo studijuoti tapybą ir meno filosofiją meno pas Urugvajaus menininką Choakiną Toresą Garsiją. Tarp 1949 ir 1963 m. keliavo po Europą, studijavo tapybą. 1959 metais jis buvo paskirtas Urugvajaus meno komisijos nariu, o 1963 ir 1964 m. dirbo kultūros atašė Urugvajaus diplomatinėje atstovybėje Izraelyje.

Zomos Baitlerio darbai eksponuojami Nacionaliniame dailės muziejuje ir Juan Manuel Blanes muziejuje Montevidėjuje, Nacionaliniame muziejuje Jeruzalėje, Montevidėjaus muziejuje (Minesota) ir kelete meno muziejų Niujorke.

## Šaltiniai
Simonas Gentvilas

**Simonas Gentvilas** (g. 1984 m. rugsėjo 28 d. Vilniuje) – Klaipėdos miesto politikas, Lietuvos Respublikos liberalų sąjūdžio (LRLS) vicepirmininkas.

## Biografija

Nuo šešiolikos metų mokėsi užsienyje.  Pagal mokyklų apsikeitimo programą jis, Klaipėdos Vytauto Didžiojo gimnazijos moksleivis, gimnaziją baigė Švedijoje, Karlskronos mieste (2001–2004 m.).

Studijavo Švedijos, Norvegijos, Danijos, Belgijos, Austrijos ir Ispanijos universitetuose. 2007 m. studijas baigė Oslo universitete (sociologijos bakalauras), 2010 m. – Vienos universitete (miestų plėtros magistras).

2011 m. tapo Klaipėdos miesto mero patarėju.

Nuo 2013 m. yra LRLS Klaipėdos skyriaus pirmininkas, nuo 2015 m. rudens – LRLS vicepirmininkas. 

Nuo 2014 m. pradžios, būdamas asociacijos „Klaipėdos regionas“ direktorius, į bendrus projektus telkė Klaipėdos regiono savivaldybes. 

Nuo 2015 m. – Klaipėdos miesto tarybos narys, 12 narių vienijančios Liberalų sąjūdžio frakcijos seniūnas; Miesto plėtros ir strateginio planavimo komiteto pirmininkas; AB „Klaipėdos energija“ ir UAB Klaipėdos autobusų parko stebėtojų tarybos pirmininkas.

2015–2016 m. dėstė Klaipėdos socialinių mokslų kolegijoje.

2016 m. pagal LRLS sąrašą išrinktas į LR Seimą.

2020 m. gruodžio 7 d. LR Prezidentui Gitanui Nausėdai patvirtintus Ingridos Šimonytės ministrų kabineto sudėtį, S. Gentvilas paskirtas aplinkos ministru.

Žmona Šarūnė, vaikai Ugnius, Guoba. Nurodo mokąs anglų, rusų, vokiečių, ispanų, norvegų kalbas. Pomėgiai: kelionės, orientavimosi sportas.

## Šaltiniai

## Nuorodos

* Simono Gentvilo biografija (''vrk.lt'')
* Asmeninė svetainė
Ott Tänak

**Ott Tänak** (g. 1987 m. spalio 15 d. Saremoje, Estijoje) – Estijos ralio lenktynininkas, 2019 m. Pasaulio ralio čempionato nugalėtojas. Nuo 2023 m. WRC sezono atstovauja „M-Sport World Rally Team“ komandai ir vairuoja Ford Puma Rally1 automobilį.

## Karjeros rezultatai

### WRC rezultatai

 Sezonas dar vyksta.

### PWRC rezultatai

### SWRC rezultatai

### WRC 2 rezultatai

### ERC rezultatai

## Šaltiniai

## Nuorodos
*Oficiali svetainė
Aurelijus Veryga

**Aurelijus Veryga** (g. 1976 m. rugpjūčio 8 d. Užventyje, Kelmės rajonas) – Lietuvos gydytojas, politikas.

## Biografija
1982–1994 m. mokėsi Užvenčio vidurinėje mokykloje.

1994–2000 m. studijavo Kauno medicinos akademijos (KMA, nuo 1998 m. universitetas) Medicinos fakultete, įgijo medicinos gydytojo profesiją. 1998–1999 m. KMU studentų korporacijos „Fraternitas Lituanica“ pirmininkas. 2004 m. baigė rezidentūrą ir įgijo psichiatrijos gydytojo kvalifikaciją. Tais pačiais metais suteiktas biomedicinos mokslų daktaro laipsnis (disertacijos tema: „Priklausomybės nuo tabako epidemiologinės situacijos bei pagalbos metantiems rūkyti efektyvumo įvertinimas“).

2004 m. pradėjo gydytojo psichiatro praktiką. Nuo 2009 m. KMU (nuo 2010 m. Lietuvos sveikatos mokslų universitetas, LSMU) Profilaktinės medicinos (vėliau Sveikatos psichologijos) katedros docentas. Nuo 2011 m. LSMU Visuomenės sveikatos fakulteto Sveikatos tyrimų instituto vadovas. 2015–2016 m. LSMU Sveikatos psichologijos katedros profesorius.

## Visuomeninė ir politinė veikla
2000 m. su kolegomis inicijavo ir įkūrė Kauno miesto jaunimo narkologijos pagalbos centrą, iki 2007 m. centro vadovas. 2004 m. su kolegomis įkūrė Nacionalinę tabako kontrolės koaliciją, šios organizacijos prezidentas. 2005–2012 m. Nacionalinės sveikatos tarybos narys. Nuo 2008 m. LR Seimo sveikatos reikalų komiteto neetatinis ekspertas.

Nuo 2008 m. Europos rūkymo prevencijos tinklo ENSP (*European network for smoking prevention*) valdybos narys, nuo 2009 m. Šiaurės šalių alkoholio ir narkotikų prevencijos tinklo NORDAN (*The Nordic Alcohol and Drug Policy Network*) valdybos narys. Nuo 2012 m. Kauno miesto Bendruomenės sveikatos tarybos narys. 2016 m. LR Vidaus reikalų ministerijos Medicinos centro stebėtojų tarybos narys.

2009–2012 m. ministro pirmininko Andriaus Kubiliaus visuomeninis patarėjas narkotikų, alkoholio ir tabako vartojimo prevencijos klausimais. 2016–2024 m. Lietuvos Respublikos Seimo narys. Nuo 2016 m. gruodžio 14 d. iki 2020 m. gruodžio 14 d. Sauliaus Skvernelio Vyriausybėje – LR sveikatos apsaugos ministras.
Nuo 2018 m. Lietuvos valstiečių ir žaliųjų sąjungos narys, nuo 2025 m. – partijos pirmininkas. 

Nuo 2024 m. Europos Parlamento narys.

## Šaltiniai

## Nuorodos
* Asmeninė svetainė

|-
Kris Meeke

**Kris Meeke** (g. 1979 m. liepos 2 d.) – profesionalus Didžiosios Britanijos lenktynininkas, kilęs iš Šiaurės Airijos, dalyvaujantis Pasaulio ralio čempionate. Jis buvo 2009 m. Tarptautinio ralio iššūkio čempionas. Jo šturmanas yra Paul Nagle.

Jis debiutavo 2011 m. Pasaulio ralio čempionate su MINI Prodrive gamintoju. Jo pirmasis etapas buvo Sardinijos ralis, kuris vyko gegužės 5–8 d. K.Meeke gavo pirmuosius savo taškus laimėdamas „specialųjį greičio ruožą“ 2011 m. Katalonijos ralyje. Jo pirmoji WRC pergalė buvo iškovota 2015 m. Argentinos ralyje ir jis tapo pirmuoju britu laimėjusiu „WRC“ ralį per 13 metų.

## WRC pergalės

## Rezultatai

### WRC rezultatai

 Sezonas dar vyksta.
#### JWRC rezultatai

### IRC rezultatai

### Dakaro ralio rezultatai

## Šaltiniai
Honkongo tarptautinis oro uostas

**Honkongo tarptautinis oro uostas** (IATA – **HKG**, ICAO – **VHHH**) – pagrindinis Honkongo oro uostas.

Oro uostas pradėjo veiklą 1998 m. ir pakeitė iki tol naudotą Kai Tak oro uostą. Pastarasis buvo arti miesto dangoraižių ir centro, tad buvo per mažas didėjančiam keleivių ir orlaivių srautui. Naujasis oro uostas pradėtas statyti sujungus dvi salas. Statybos truko 6 metus ir kainavo apie 20 milijardų JAV dolerių. Pirmuoju čia nusileidusiu lėktuvu tapo Cathay Pacific skrydis Nr. 889 iš Romos.

Pirmaisiais savo veiklos mėnesiais oro uostas susidūrė su didelėmis techninėmis problemomis. Staiga išsijungdavo keleivių informavimo sistemos, buvo sutrikęs ryšis tarp oro uosto ir krovinių skyriaus, todėl kai kurie krovininiai lėktuvai buvo nukreipti į senąjį Honkongo oro uostą. Visos problemos buvo išspręstos tik praėjus 6 mėnesiams po veiklos pradžios.

Šis oro uostas tapo vienu didžiausių viso regiono centrų. Atidarius oro uostą jis turėjo patį didžiausią keleivių terminalą pasaulyje. Oro uostas yra pirmas pasaulyje pagal krovinių pervežimą ir vienas didžiausių pagal aptarnautų keleivių skaičių. 2015 m. oro uostas aptarnavo 68 283 407 keleivius ir buvo 8-tas pasaulyje.

Honkongo oro uoste savo pagrindines bazes turi Air Hong Kong, Cathay Pacific, Dragonair, Hong Kong Airlines, HK Express, Kalitta Air ir UPS Airlines avialinijos.

Oro uostas yra svarbus ekonominis salos variklis – čia dirba apie 65 000 žmonių. Oro uostas dirba visą parą.

2010 m. buvo atliktas tyrimas ir nuspręsta 2020 m. oro uoste įrengti trečiąjį tūpimo-kilimo taką, skirtą atvykstantiems orlaiviams, nes pagal statistiką, dabartiniai du takai pasieks savo maksimalias galimybes 2019–2022 m.

## Nuorodos
* Oficiali oro uosto svetainė

## Šaltiniai
Kęstutis Mažeika

**Kęstutis Mažeika** (g. 1982 m. balandžio 28 d. Kaspuke) – Lietuvos politikas, agronomas, Seimo narys.

## Biografija

2000 m. baigė Marijampolės 6-ąją vidurinę mokyklą. 2006 m. baigė Lietuvos veterinarijos akademiją (LVA), įgijo veterinarijos gydytojo specialybę. Studijuodamas dalyvavo studentų ir jaunimo organizacijų veikloje. Po studijų dirbo LVA Karjeros centro vadovu. 2013 m. apgynė daktaro disertaciją iš žemės ūkio mokslų srities.

Lietuvos sveikatos mokslų universiteto Užkrečiamųjų ligų katedros lektorius, Marijampolės politikas, buvęs Lietuvos valstiečių ir žaliųjų sąjungos Marijampolės skyriaus pirmininkas.

2009 m. tapo ūkininku (užsiima augalininkyste, bitininkyste, dekoratyviniais paukščiais). Yra Lietuvos žemės savininkų sąjungos tarybos narys, Kauno žvejų draugijos pirmininko pavaduotojas.

2015 m. kovo 28 dienos vakarą, važiuodamas V. Kudirkos gatve Marijampolėje, perėjoje partrenkė ir mirtinai sužalojo pėsčiąjį.

2015 m. buvo išrinktas į Marijampolės savivaldybės tarybą, vadovavo Aplinkos apsaugos komitetui.

2016 m. vienmandatėje rinkimų apygardoje išrinktas į LR Seimą. 2020 m. vienmandatėje Sūduvos pietinėje apygardoje išrinktas į LR Seimą antrai kadencijai.

Įteisino vandens paukščių medžioklę Žuvinto biosferos rezervate.

2022 m. sausio mėn. pranešė nusprendęs pasitraukti iš Lietuvos valstiečių ir žaliųjų sąjungos ir ketinąs prisijungti prie naujai kuriamos Demokratų sąjungos Vardan Lietuvos.

## Šaltiniai

## Nuorodos
* Kęstučio Mažeikos biografija (''vrk.lt'')

|-
Eslingenas

**Eslingenas** (arba **Eslingenas prie Nekaro**, ) – miestas Badeno-Viurtembergo žemėje, Vokietijoje. Eslingeno rajono administracinis centras bei didžiausias miestas. Per miestą teka Nekaras. Eslingenas yra nutolęs maždaug 14 km į pietryčius nuo Štutgarto. 91 271 gyventojas (2015 m. duomenys). Iki 1802 m. buvo laisvuoju imperijos miestu. 

## Istorija
Vietovėje žmonių gyventa nuo neolito laikų, tai patvirtina archeologiniai kasinėjimai. Pirmame mūsų eros amžiuje tapo Romos imperijos dalimi. Pirmą kartą paminėtas 777 m., kaip *Ezelinga*. Apie 800 m. Eslingene prasidėjo prekyba, o 866 m. oficialiai suteiktos teisės prekybai. Imperatorius Frydrichas II suteikė miesto teises 1229 m. Išlikęs tų laikų tiltas padėjęs Eslingenui tapti svarbiu prekybos keliu tarp Italijos, Šveicarijos ir šiaurės Vokietijos. XIX a. pradėta pramonė: pirštinių gamyba, maisto perdirbimo, tekstilės ir metalo apdirbimas, tai buvo pirmosios pramonės šakos. 1845 m. nutiesta geležinkelio linija. Pastatyta stotis.

## Miestų partnerystė
* Vjenas, Prancūzija
* Nit Port Talbotas, Velsas
* Udinė, Italija
* Noršiopingas, Švedija
* Schidamas, Nyderlandai
* Šeboiganas, JAV
* Velenė, Slovėnija
* Maladečina, Baltarusija
* Egeris, Vengrija
* Petrakavas, Lenkija


Pano essl06.jpg|Miesto aikštė
Altes Rathaus vorne.jpg|Senoji rotušė
ES Neues Rathaus.jpg|Naujoji rotušė
Arvydas Nekrošius

**Arvydas Nekrošius** (g. 1984 m. kovo 10 d. Raseiniuose) – inžinierius energetikas, technologijos mokslų daktaras, Aleksandro Stulginskio ir Vytauto Didžiojo universitetų lektorius. Nuo 2023 m. balandžio 20 d. yra Raseinių rajono savivaldybės meras.

2016 m. vienmandatėje rinkimų apygardoje išrinktas į LR Seimą. Nuo 2019 m. Lietuvos Šaulių sąjungos narys.

## Biografija

Nuo 1991 m. pradėjo lankyti Raseinių Katalikiškos dvasios pradinę mokyklą, 1995–2003 m. mokėsi Šaltinio vidurinėje mokykloje. 

2007 m. baigė Lietuvos žemės ūkio universitete (LŽŪU) energetikos inžinieriaus bakalauro studijas, ten pat 2009 m. įgijo magistro laipsnį, 2014 m. apgynė daktaro disertaciją (aplinkos inžinerijos mokslo kryptis). 

2007 m. dirbo vyr. laborantu LŽŪU Agroenergetikos katedros biodujų laboratorijoje. 2008–2010 m. dirbo privačioje įmonėje inžinieriumi programuotoju. Nuo 2010 m. grįžo į LŽŪU, Agroenergetikos katedrą dirbti asistentu, nuo 2014 m. – Energetikos ir biotechnologijų inžinerijos instituto lektoriumi. 2016 m. pradėjo dėstyti Vytauto Didžiojo universitete.

Nuo 2013 m. dirba su įvairiais Europos Sąjungos moksliniais projektais. Interesų sritys: atsinaujinantys energijos šaltiniai, elektros ir šilumos paskirstymo tinklų projektavimas, pastatų renovavimas, šviesotechnika. Parašė daugiau kaip 20 mokslinių ir mokslo populiarinimo straipsnių, dalyvavo daugiau kaip 40 Lietuvos ir užsienio konferencijų ir seminarų, parengė 10 bakalaurų.

2023 m. kovo 19 d. išrinktas Raseinių rajono savivaldybės meru. Pareigas pradėjo eiti 2023 m. balandžio 20 d.

Moka anglų, rusų, vokiečių kalbas. 

## Nuorodos

* Arvydo Nekrošiaus biografija (''vrk.lt'')

## Šaltiniai
Lauras Stacevičius

**Lauras Stacevičius** (g. 1980 m. liepos 15 d. Utenoje) – pardavimų vadovas (medicinos, veterinarijos ir gyvulininkystės įranga), Lietuvos valstiečių ir žaliųjų sąjungos Kauno miesto skyriaus pirmininko pavaduotojas, Europos Parlamento nario Bronio Ropės visuomeninis padėjėjas.

2016 m. vienmandatėje rinkimų apygardoje išrinktas į LR Seimą. 

## Biografija

1998 m. baigė Utenos Saulės gimnaziją. 2006 m. baigė Lietuvos veterinarijos akademijos gyvulininkystės technologo studijas ir įgijo bakalauro ir magistro laipsnius.

2007–2010 m. dirbo vadybininku Lietuvos ir Vokietijos įmonėse. Nuo 2010 m. iki dabar eina vadovaujamas pareigas žemės ūkio srityje – pardavimų vadovas.

Nuo 2014 m. yra Lietuvos valstiečių ir žaliųjų sąjungos narys, Kauno miesto skyriaus pirmininko pavaduotojas, nuo 2015 m. – Europos Parlamento nario Bronio Ropės visuomeninis padėjėjas.

Moka anglų, rusų kalbas. Pomėgiai: kelionės, sportas, IT technologijos, politika, istorija.

## Nuorodos

* Lauro Stacevičiaus biografija (''vrk.lt'')
Craig Breen

**Kreigas Brynas** (; 1990 m. vasario 2 d. Voterforde, Airijoje – 2023 m. balandžio 13 d. Lobore, Kroatijoje) – Airijos ralio lenktynininkas, dalyvavęs Europos ralio čempionate. Jis buvo 2012 m. WRC Super 2000 pasaulio ralio čempionas.

2023 m. balandžio 13 d., ruošdamasis Kroatijos raliui, pilotas pateko į avariją ir žuvo. Jo šturmanas James Fulton avarijoje nenukentėjo.

## Karjeros rezultatai
C.Breen 2014 m. Graikijos Akropolio ralyje iškovojo pirmąją ERC pergalę, vairuodamas Peugeot 208 T16 automobilį.

### WRC rezultatai

#### SWRC rezultatai

#### WRC Akademijos rezultatai

#### WRC-2 rezultatai

### IRC rezultatai

### ERC rezultatai

 
## Šaltiniai